Grotte Profetien

**Grotte Profetien,**ofte blot refereret til som Profetien, er en mystisk profeti der bliver gentaget igen og igen af en række uhyggelige stemmer i en grotte ved De To Tinder.

## Historie

Stemmerne i grotten blev først opdaget af goblinerne der boede i skoven ved De To Tinder. Præcis hvornår de opdager dem vides ikke, men gobliner Gogognaus nævner mystiske hændelser i grotten i 594. I 595 bringer han Eventyrerne  til grotten, hvor de hører stemmerne. De anskaffer som tolken Sefilia, som oversætter profetien.

Derefter stopper stemmerne, og Orme begynder at vælte frem. Få dage efter åbner en magisk gang sig også, som virker til at hænge sammen med hullet hvorfra stemmerne kommer.

## Profetien

**Enden er nær, enden er nær.** **Snart vil det hele vendes op og ned - Og starte her.** **Fortabte sjæle lever dernede.** Hverken levende og hverken døde. En tilstand af smerte, en tilstand af forløsning. Alt sammen nærmer sig den her lysning. Når natten bliver dag, og dag bliver nat - og heltene en dag mister deres skat. De store bølger, uhyrer og monstre. Orme vil komme og gnave sig gennem fostre. Træernes rødder vil blive til grene. Træernes grene vil falde af. Og ligge i lag med muld og skeletter - og noget folk ikke fatter.

## Yderligere Viden

Mange andre ting der virkede til at hænge sammen med profetien er blevet fundet rundt om i Thabruatis, og kan være til hjælp med at kaste lys over profetien:

* Ved Den Forladte Havn opdagede Paoul Irat og Biver et gammelt palads fyldt med kalkmalerierne. Malerierne forestillede en ork/trold og en kattemand. En tekst på Hermetisk var også skrevet på væggene. Oversat sagde teksten: "Når stemmerne kan høres, så der det første tegn på de sidste dage". Dette refererer umiddelbart selve profetien.
* På grottens vægge kunne der også findes kalkamalerier af de to førnævnte figurer. Derudover gik tallet 600 igen og igen.
* I ældgamle tekster om Førverden nævnes Xazar og Kattemanden Hvis Navn Tiden Glemte, to figurer hvis beskrivelser minder om tegningerne på væggene. De nævnes ofte i forbindelse med en ting omtalt som "Chen".

## Fortolkning

Den præcise betydning af profetien kendes endnu ikke, men der er blevet lavet en lang række teorier om hvad den kan betyde. Den mest populære fortolkning er at varsler verdens, eller i hvert fald Thabruatises, undergang i år 600.
Nogle mener at alle vil blive myrdet af de nævnte monstre og katastrofer. Andre mener at et kæmpe træ vil skyde op gennem verden og ødelægge alt. Andre igen mener at en Førverden vil skyde op fra under Thabruatis og vende tilbage, men Thabruatis vil blive fanget under jorden. Logistikken bag det er ingen helt sikre på.

De fleste folk er dog enige om at dele af profetien allerede er forekommet. "De store bølger" lyder til at referere Den Store Bølge. Dog antyder den også at der vil komme yderligere store bølger. Ormene der gnaver sig gennem fostre blev også til en realitet lige efter at profetien blev oversat, og de hærger lige nu Thabruatis. Det har derfor fået mange til at mene at profetien skal forstås 100% bogstaveligt.

Thabruatises mest fremtrædende Årsagsfinder Månevej har endnu ikke fremlagt en fortolkning. Det menes dog at når hun gør vil det bringe en ende til debatterne om hvad profetien betyder.